Marsalforn maħsul bid-dija f'xemx sajfija Fih għaxqa u għira; Il-baħar abjad mera Iħammek U int tongħos f'benniena mżewqa Li firxulek bejn l-għoljiet ix-Xagħra u ż-Żebbuġ. Fis-Sajf tfittxek in-nies geġwiġija…. It-tfal ma jħossux ħedla, Ma jgħejjew qatt jilagħbu; Iż-żagħażagħ kollha ħeġġa jitbaħardu, Il-ħajja titbissilkom, Ilum m'hemmx għada; Il-kbar li m'għandhomx x'jagħmlu jitgħażżnu. Mitluqa fuq ċagħak jikwi mal-plajja taħt l-arloġġ Bikini mperrċa; Bħal ħawwief ħafif L-iski jisgiċċa minn ma' l-ilma; Fil-bogħod qlugħ bojod. il-luzzi koħol, sofor, ħodor u ħomor, Fil-menqa jitbandlu deħlin Imtaqqla bil-lampuki. Is-sajjieda mqatta' ibakkru u jisahru, U jinfnew bix-xogħol taħt xemx tisreġ Biex jaqilgħu għaxja. Mhux kulħadd fis-Sajf mela